ประกาศกรมการขนส่งทางบก
ประกาศกรมการขนส่งทางบก
เรื่อง
แผ่นป้ายเลขทะเบียนสำหรับรถ
 

ตามที่ได้มีประกาศกรมการขนส่งทางบก เรื่อง แผ่นป้ายเลขทะเบียนสำหรับรถ
ลงวันที่ ๓ ตุลาคม ๒๕๒๒ ไว้แล้ว นั้น

โดยที่เป็นการสมควรแก้ไขปรับปรุงแผ่นป้ายเลขทะเบียนสำหรับรถเสียใหม่ให้เหมาะสมยิ่งขึ้น
กรมการขนส่งทางบกจึงประกาศกำหนดลักษณะ และขนาดแผ่นป้ายเลขทะเบียนสำหรับรถ ตามกฎหมาย
ว่าด้วยการขนส่งทางบกไว้ ดังต่อไปนี้

ข้อ ๑ ให้ยกเลิกประกาศกรมการขนส่งทางบก เรื่อง แผ่นป้ายเลขทะเบียนสำหรับรถ
ลงวันที่ ๓ ตุลาคม ๒๕๒๒

ข้อ ๒ แผ่นป้ายเลขทะเบียนสำหรับรถให้มีลักษณะและขนาด
ดังนี้
(๑) รถที่ใช้ในการขนส่งประจำทาง การขนส่งไม่ประจำทาง
และการขนส่งโดยรถขนาดเล็กแผ่นป้ายทำด้วยอลูมิเนียม ขนาดกว้าง ๒๒ เซนติเมตร ยาว ๔๔ เซนติเมตร
มีพื้นเป็นวัสดุสะท้อนแสงสีเหลือง เจาะรูลูกน้ำ ๔ รู มีระยะห่างจากขอบด้านบนและล่าง
๒ เซนติเมตร และห่างจากขอบด้านข้างๆ ละ ๘ เซนติเมตร กับมีรอยดุนบุ๋ม ๒ ข้าง ขนาดกว้าง
๒.๕ เซนติเมตร ยาว ๔ เซนติเมตร มีระยะห่างจากขอบด้านบน ๑ เซนติเมตร และขอบด้านข้างๆ
ละ ๑ เซนติเมตร รายการบนแผ่นป้ายแบ่งออกเป็น ๒ บรรทัด บรรทัดบนเป็นตัวเลขรหัสแสดงประเภทรถกับหมายเลขทะเบียนสำหรับรถ
ระหว่างตัวเลขรหัสแสดงประเภทรถกับหมายเลขทะเบียน มีขีดตามทางยาวคั่นกลางบรรทัดล่างเป็นรอยตราเครื่องหมายรูปวงกลมที่กรมการขนส่งทางบกกำหนด
ตัวอักษรชื่อจังหวัด และเลขรหัสจังหวัด
ตัวเลขรหัสแสดงประเภทรถ ขีดระหว่างตัวเลขรหัสแสดงประเภทรถกับหมายเลขทะเบียนสำหรับรถ
หมายเลขทะเบียนสำหรับรถ รอยเครื่องหมายรูปวงกลมที่กรมการขนส่งทางบก กำหนด ตัวอักษรชื่อจังหวัด
เลขรหัสจังหวัด และขอบแผ่นป้าย อัดเป็นรอยดุนนูนสีดำสูง ๒.๐ มิลลิเมตร (+๐.๒ มิลลิเมตร)
และมีขนาด ดังนี้
(ก) ตัวเลขรหัสแสดงประเภทรถและหมายเลขทะเบียนสำหรับรถมีขนาดสูง
๑๐ เซนติเมตร กว้างไม่เกิน ๕ เซนติเมตร
(ข) ขีดระหว่างตัวเลขรหัสแสดงประเภทรถกับหมายเลขทะเบียนสำหรับรถ
มีขนาดกว้าง ๑.๕ เซนติเมตร ยาว ๒.๕ เซนติเมตร
(ค) รอยตราเครื่องหมายรูปวงกลมที่กรมการขนส่งทางบกกำหนด
มีขนาดเส้นผ่าศูนย์กลาง ๒.๕ เซนติเมตร
(๒) รถที่ใช้ในการขนส่งส่วนบุคคล มีลักษณะและขนาดเป็นไปตาม
(๑) แต่มีพื้นเป็นวัสดุสะท้อนแสงสีขาว
(๓) เลขรหัสแสดงประเภทรถ หมายเลขทะเบียนสำหรับรถ
และเลขรหัสจังหวัด ใช้เลขอารบิค โดยหมายเลขทะเบียนสำหรับรถใช้เลข ๔ หลัก ตั้งแต่ลำดับหมายเลข
๐๐๐๑ ถึงหมายเลข ๙๙๙๙ แล้วเริ่มต้นใหม่โดยใช้เลขรหัสแสดงประเภทรถเดิมลำดับถัดไป
เลขรหัสแสดงประเภทรถแบ่งตามประเภทการขนส่ง ดังนี้
(ก) รถโดยสารประจำทาง ใช้หมายเลขตั้งแต่ ๑๐ ถึง ๑๙
(ข) รถขนาดเล็ก ใช้หมายเลขตั้งแต่ ๒๐ ถึง ๒๙
(ค) รถโดยสารไม่ประจำทาง ใช้หมายเลขตั้งแต่ ๓๐ ถึง ๓๙
(ง) รถโดยสารส่วนบุคคล ใช้หมายเลขตั้งแต่ ๔๐ ถึง ๔๙
 และ
๕๐ ถึง ๕๙
(จ) รถบรรทุกประจำทาง ใช้หมายเลขตั้งแต่ ๖๐ ถึง ๖๙
(ฉ) รถบรรทุกไม่ประจำทาง ใช้หมายเลขตั้งแต่ ๗๐ ถึง ๗๙
(ช) รถบรรทุกส่วนบุคคล ใช้หมายเลขตั้งแต่ ๘๐ ถึง ๘๙
 และ
๙๐ ถึง ๙๙

ข้อ ๓ รอยตราเครื่องหมายรูปวงกลมที่กรมการขนส่งทางบกกำหนดตามข้อ
๒ (๑) นั้นให้เป็นไป ดังนี้

ข้อ ๔ บรรดารถที่ได้รับแผ่นป้ายเลขทะเบียนสำหรับรถตามประกาศกรมการขนส่งทางบก
เรื่อง แผ่นป้ายเลขทะเบียนสำหรับรถ ลงวันที่ ๓ ตุลาคม ๒๕๒๒ ไว้แล้ว ให้ใช้แผ่นป้ายเลขทะเบียนสำหรับรถดังกล่าวได้ต่อไป

ข้อ ๕ บรรดาแผ่นป้ายเลขทะเบียนสำหรับรถตามประกาศกรมการขนส่งทางบก
เรื่อง แผ่นป้ายเลขทะเบียนสำหรับรถ ลงวันที่ ๓ ตุลาคม ๒๕๒๒ ที่ยังคงเหลืออยู่ก่อนประกาศนี้
ให้ใช้เป็นแผ่นป้ายเลขทะเบียนสำหรับรถได้ต่อไปจนกว่าจะหมดลง

ข้อ ๖ เจ้าของรถผู้ใดประสงค์จะขอเปลี่ยนแผ่นป้ายเลขทะเบียนสำหรับรถ
ตามลักษณะและขนาดที่กำหนดใหม่ตามประกาศนี้ ก็ให้กระทำได้

ทั้งนี้ ตั้งแต่บัดนี้เป็นต้นไป[๑]


ประกาศ
ณ วันที่ ๑๔ เมษายน พ.ศ. ๒๕๓๐
สว่าง
ศรีนิลทา
อธิบดีกรมการขนส่งทางบก
[เอกสารแนบท้าย]

๑.
แบบแผ่นป้ายเลขทะเบียนสำหรับรถ

(ดูข้อมูลจากภาพกฎหมาย)


































นันทนา/ผู้จัดทำ
๖ ตุลาคม ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๑๐๑ ง/หน้า ๑๗/๒๙ กันยายน ๒๕๔๙